Axel Bergholm

Karl Axel Bergholm (6. marraskuuta 1841 Sipoo – 18. huhtikuuta 1924 Porvoo) oli suomalainen filosofian tohtori ja opettaja.Facta2001, WSOY 1981, 2. osa palsta 441 Hän sai professorin arvonimen 1907.Ylioppilasmatrikkeli 1853–1899 : Karl Axel BergholmProf. Karl Axel Bergholm, Aamulehti, 23.04.1924, nro 94, s. 2, Kansalliskirjaston digitaaliset aineistot

Bergholmin vanhemmat olivat kirkkoherra Karl Fredrik Bergholm ja Johanna Gustava Amalia Wallgren. Hän pääsi ylioppilaaksi Porvoon kymnaasista 1859 ja valmistui Helsingin yliopistosta filosofian kandidaatiksi ja maisteriksi 1864 sekä opettajakandidaatiksi 1866.

Bergholm oli oppikoulunopettajana ensin Helsingissä ja sittemmin hän oli Porvoon yläalkeiskoulussa, lukiossa ja 1885–1910 Porvoon ruotsalaisessa lyseossa historian, maantiedon ja ruotsin opettajana. Vuosina 1879–1885 Bergholm oli opettajana Mikkelin lyseossa. Hän oli Porvoon ruotsalaisen lyseon rehtorina 1896–1910. Bergholm osallistui Porvoossa myös kunnallispolitiikkaaan ja hän oli useina vuosina muun muassa Porvoon kaupunginvaltuuston jäsenenä.

Bergholm tunnettiin myös sukututkijana. Hän julkaisi teokset Sukukirja, Sukukirja Suomen aatelittomia sukuja ja Suomen Senaatin jäsenet ja virkamiehet. Suomen sukututkimusseura valitsi Bergholmin kunniajäsenekseen.

Julkaisuja
A. Bergholm, Suomen aatelittomia sukuja, 18931901
A. Bergholm, Keisarillisen Suomen hallituskonseljin ja senaatin puheenjohtajat, jäsenet ja virkamiehet 1809 - 1909 : biograafisia tietoja. 1912.
A. Bergholm, Borgå gymnasii matriklar 1809–1872 I–II, 1913–1914

 Lähteet 

Luokka:Suomalaiset opettajat
Luokka:Suomalaiset sukututkijat
Luokka:Suomalaiset professorin arvonimen saaneet
Luokka:Porvoon kaupunginvaltuutetut
Luokka:Vuonna 1841 syntyneet
Luokka:Vuonna 1924 kuolleet